Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS
Iepirkuma komisijas
2022. gada 17. janvāra sēdē

**Iepirkuma procedūras**

**“****Tiesības noslēgt vispārīgo vienošanos par**

**SARS‑CoV‑2 (Covid-19) ātro antigēnu noteikšanas paštestu**

**piegādi”**

Identifikācijas Nr. RS/2022/2

**NOLIKUMS**

**Rīga**

**2022**

**I VISPĀRĪGĀ INFORMĀCIJA**

1. **Iepirkuma priekšmets, procedūras veids un paredzamā līguma cena**
	1. Iepirkuma priekšmets – vadoties no nolikumā noteiktajām pretendentu atlases prasībām, iepirkuma procedūrā atlasīt piegādātājus, ar kuriem RP SIA “Rīgas satiksme” (turpmāk – Pasūtītājs) noslēgs vispārīgo vienošanos par SARS‑CoV‑2 (Covid-19) ātro antigēnu noteikšanas paštestu piegādi*,* saskaņā ar Pasūtītāja izstrādāto tehnisko specifikāciju.
	2. Galvenais CPV kods – 33190000-8 (Dažādas medicīniskās ierīces, prece).
	3. Iepirkuma veids - atklāta iepirkuma procedūra saskaņā ar Pasūtītāja Iepirkuma nolikumu.
	4. Iepirkuma paredzamā līguma cena: **199 320,00**  *(viens simts deviņdesmit deviņo tūkstoši trīs simti divdesmit euro un 00 centi)* , neieskaitot PVN.
	5. Nodrošinājums: nav paredzēts.
	6. Priekšapmaksa: nav paredzēta.
2. **Iepirkuma identifikācijas numurs:** iepirkuma identifikācijas numurs – RS/2022/2.
3. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību “Rīgas satiksme”
Reģ. LR Komercreģistrā ar Nr. 40003619950

Juridiskā adrese: Kleistu iela 28, Rīga, LV-1067

Biroja adrese: Vestienas iela 35, Rīga, LV-1035

Tālr. 67104800; fakss 67104802.

1. **Pasūtītāja kontaktpersona:**

Alena Kamisarova, tālr. +371 67104791, e-pasts: alena.kamisarova@rigassatiksme.lv .

1. **Pretendenti**
	1. Iepirkuma procedūrā var piedalīties jebkurš Piegādātājs, kas atbilst Pasūtītāja izvirzītajām pretendentu atlases prasībām.
	2. Piegādātājiem ir tiesības apvienoties apvienībā un iesniegt kopīgu piedāvājumu.
	3. Gadījumā, ja piegādātāju apvienībai tiks piešķirtas vispārīgās vienošanās slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
	4. Viens Piegādātājs, neatkarīgi no tā, vai tas piedalās iepirkuma procedūrā atsevišķi vai piegādātāju apvienības sastāvā, drīkst iesniegt tikai vienu piedāvājumu.

**II.INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**

1. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu valodā, rakstiski pa pastu vai e-pastu.
	2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu nosūtot uz e-pasta adresi sekretariats@rigassatiksme.lv.
	3. Ja Piegādātājs ir laicīgi pieprasījis papildu informāciju par iepirkuma procedūras dokumentos iekļautajām prasībām, Pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
	4. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja mājaslapā internetā sadaļā „Iepirkumi un izsoles” un elektronisko iepirkumu sistēmā apakšsistēmā „e-konkursi” <https://www.eis.gov.lv/EKEIS/Supplier>.

Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

1. **Iespējas saņemt iepirkuma procedūras dokumentus un ar tiem iepazīties**
	1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” – <https://www.rigassatiksme.lv/lv/par-mums/iepirkumi/> un elektronisko iepirkumu sistēmā apakšsistēmā „e-konkursi” <https://www.eis.gov.lv/EKEIS/Supplier>.
2. **Piedāvājuma noformēšana**
	1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
	2. Piedāvājums iesniedzams latviešu valodā. Iepirkuma procedūras laikā sarakste starp Pasūtītāju un Pretendentiem noris latviešu valodā. Pretendents piedāvājumā var iekļaut dokumentu oriģinālus vai aprakstus svešvalodā, bet šiem dokumentiem, kas iesniegti citā valodā, jābūt pievienotam Pretendenta apliecinātam tulkojumam latviešu valodā.
	3. Piedāvājumā iekļautajiem dokumentiem jābūt parakstītiem.
	4. Personas, kuras paraksta piedāvājumu, paraksta tiesībām jābūt nostiprinātām atbilstoši Latvijas Republikā spēkā esošajos normatīvajos aktos noteiktajam regulējumam. Gadījumā, ja Pretendents ir reģistrēts ārvalstīs, personas, kas paraksta pieteikumu, paraksta tiesībām jābūt nostiprinātām atbilstoši attiecīgās valsts spēkā esošajiem normatīvajiem aktiem. Ja piedāvājumu paraksta Pretendenta pilnvarota persona, piedāvājumam pievieno attiecīgu dokumentu par paraksta tiesīgās personas izdotu pilnvaru. Ja Pretendents ir piegādātāju apvienība un līgumā nav atrunātas pārstāvniecības tiesības, piedāvājuma oriģinālu paraksta katras personas, kas iekļauta piegādātāju apvienībā, pārstāvis ar pārstāvības tiesībām.
	5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
3. **Piedāvājumu iesniegšanas un atvēršanas vieta, datums, laiks un kārtība**
	1. Iepirkuma procedūras piedāvājumi jāiesniedz līdz 2022.gada 8. februārim plkst. 15.00, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
		1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
	2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Sagatavojot piedāvājumu, pretendents ievēro, ka:
		1. Pieteikuma veidlapa saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā;
		2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
	5. Piedāvājumu atvēršana notiek Elektronisko iepirkumu sistēmā 2022.gada 8. februārī plkst. 15.00. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
4. **Piedāvājuma derīguma termiņš**
	1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
	2. Pamatojoties uz Pasūtītāja rakstisku lūgumu, Pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
5. **Piedāvājuma sastāvs**
	1. Piedāvājums vispārīgās vienošanās noslēgšanai sastāv no:
		1. pieteikuma, kas sagatavots atbilstoši 2.pielikuma paraugam;
		2. pretendentu atlases dokumentiem, kas sagatavoti atbilstoši Iepirkuma procedūras nolikuma 17.punktā noteiktajām prasībām;
		3. tehniskā un finanšu piedāvājums, kas sagatavots atbilstoši 19. punktā noteiktajām prasībām.
6. **Piedāvājuma apjoms**
	1. Piedāvājumu vispārīgās vienošanās noslēgšanai Pretendents var iesniegt tikai par visu iepirkuma priekšmetu kopumā.
	2. Pretendents nevar iesniegt piedāvājuma variantus.

**III INFORMĀCIJA PAR IEPIRKUMA PRIEKŠMETU**

1. **Piegādes priekšmets un apjoms**
	1. Piegādātājam jāveic SARS‑CoV‑2 (Covid-19) ātro antigēnu noteikšanas paštestu (turpmāk tekstā – tests/Prece) piegāde, kas atbilst prasībām, kas noteiktas iepirkuma procedūras nolikumā. Pielikumā pievienota Tehniskā specifikācija (1.pielikums) .
	2. Iepirkuma procedūras rezultātā Pasūtītājs noslēgs vispārīgo vienošanos ar ne vairāk kā 5 (pieciem) pretendentiem, kas iesnieguši zemāko cenu piedāvājumus, kas atbilst šī Iepirkuma procedūras nolikumā izvirzītajām pretendentu atlases prasībām un kas būs iesnieguši Tehniskajai specifikācijai atbilstošu piedāvājumu. Vispārīgās vienošanās projekts ir pievienots nolikumam kā 4.pielikums.
	3. Vispārīgā vienošanās tiks noslēgta uz 1 (vienu) gadu no līguma noslēgšanas dienas.
	4. Iepirkumu līgumus vispārīgās vienošanās ietvaros slēdz atbilstoši Pasūtītāja vajadzībām, nosūtot vispārīgās vienošanās dalībniekiem cenu aptauju un izvērtējot vispārīgās vienošanās dalībnieku iesniegtos piedāvājumus.
	5. Piegādes kārtība - Prece jāpiegādā saskaņā ar Vispārīgās vienošanās projektā (4.pielikums) norādīto kārtību un nolikumā:

13.5.1. pirmās piegādes apjoms ir 22 000 (divdesmit divi tūkstoši gabali) testu, piegādājams 14 (četrpadsmit) kalendāro dienu laikā no līguma noslēgšanas brīža;

13.5.2. nākamie testi ir piegādājami daļās pēc pasūtītāja nepieciešamības. Par katru nākamo pasūtījumu tiek veikta cenu aptauja starp vispārīgās vienošanās dalībniekiem;

* + 1. piegādātajam jāspēj piegādāt cenu aptaujas testu apjomu ne ilgāk kā 14 (četrpadsmit) kalendāro dienu laikā no cenu aptaujas rezultātu paziņošanas.
	1. Preču specifikācija ir norādīta Tehniskajā specifikācijā (1.pielikums).
	2. Piegādes vieta – Pasūtītāja adrese:Vestienas iela 35, Rīga.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**

14.1. Uz pretendentu (arī visiem piegādātāju apvienības dalībniekiem vai personālsabiedrības biedriem (ja pretendents ir piegādātāju apvienība vai personālsabiedrība) un uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, attiecas Sabiedrisko pakalpojumu sniedzēju iepirkumu likuma 48.panta pirmās daļas 2. un 3.punktā noteiktie pretendentu izslēgšanas noteikumi.

14.2. Pretendentu izslēgšanas noteikumu attiecināmība uz konkrēto pretendentu tiks pārbaudīta Sabiedrisko pakalpojumu sniedzēju iepirkumu likuma 48. pantā noteiktajā kārtībā.

14.3 Uz apakšuzņēmējiem, kuru sniedzamo pakalpojumu vērtība ir vismaz 10 (desmit) % no kopējās iepirkuma līguma vērtības, attiecas nolikuma 14.1.punktā minētie izslēgšanas nosacījumi, izņemot Sabiedrisko pakalpojumu sniedzēju iepirkumu likuma 48.panta pirmās daļas 1.punktā minēto izslēgšanas nosacījumu.

1. **Prasības profesionālās darbības veikšanā**

15.1 Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstnieks – reģistrētam atbilstoši attiecīgās valsts normatīvo aktu prasībām.

1. **Prasības pretendenta tehniskajām un profesionālajām spējām:**
	1. Pretendentam ir pieredze 2 (divu) piegāžu veikšanā ar vismaz 22 000 ( divdesmit divu tūkstošu gabalu ) SARS‑CoV‑2 (Covid-19) ātro antigēnu noteikšanas paštestu piegādē.

**V PRETENDENTA ATLASES DOKUMENTI**

**UN FINANŠU PIEDĀVĀJUMS**

1. **Pretendenta atlases dokumenti**
	1. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs. Pretendentam būs pienākums pēc Pasūtītāja pieprasījuma jebkurā iepirkuma procedūras stadijā iesniegt visus vai daļu no kvalifikāciju apliecinošajiem dokumentiem.
	2. Kopā ar piedāvājumu pretendentam jāiesniedz šādi “Pretendentu atlases dokumenti”:

17.2.1.Ārvalstu pretendentiem jāiesniedz kompetentas attiecīgās valsts institūcijas izsniegts dokuments, kas apliecina, ka pretendentam ir juridiskā rīcībspēja un tiesībspēja slēgt iepirkuma līgumu, ja attiecīgās valsts normatīvie akti paredz šāda dokumenta izsniegšanu;

17.2.2.Ārvalstu pretendentiem izziņa, ko ne agrāk kā sešus mēnešus pirms izziņas vai dokumenta iesniegšanas dienas, ja izziņas vai dokumenta izdevējs nav norādījis īsāku derīguma termiņu, ir izdevusi kompetenta iestāde, ja attiecīgās valsts normatīvie akti paredz šādu ziņu publisku reģistrēšanu, kas apliecina pretendenta amatpersonu pārstāvības tiesības.

17.2.3.Pretendents iesniedz apliecinājumu, ka piedāvātās preces atbilst Eiropas Padomes Medicīnas iekārtu direktīvas 98/79/EK un MMD 93/42/EEC prasībām, ko apstiprina CE zīme ar atbilstības deklarāciju un CE sertifikātu (EK atbilstības deklarācijas *(CE Declaration of Conformity),* EC sertifikātu kopijas nav jāpievieno, tās tiks pieprasītas pēc nepieciešamības).

17.2.4. Pretendentam jāiesniedz informācija saskaņā ar iepirkuma procedūras nolikuma 16.1.punkta nosacījumiem par pretendenta pieredzi 2 (divu) piegāžu veikšanā ar vismaz 22 000 ( divdesmit divu tūkstošu gabalu ) SARS‑CoV‑2 (Covid-19) ātro antigēnu noteikšanas paštestu piegādē, pēc šādas tabulas:

|  |  |  |  |  |
| --- | --- | --- | --- | --- |
| Nr. | Piegādes līgumu raksturojums  | Piegādes apjoms | Darījuma partneris, piegādes adrese | Darījuma partnera atbildīgā personas, amats, telefons |
|  |  |  |  |  |

* + 1. Pretendents iesniedz apliecinājumu, ka piedāvātajām Precēm ir legāla izcelsme.
	1. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	2. Apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.
	3. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
1. **Prasības piegādātāju apvienībām**

18.1.Prasības attiecībā uz pretendenta tehniskām un profesionālām spējām piegādātāju apvienība var izpildīt, apvienojot līguma izpildē savus resursus, pieredzi un iesaistāmo personālu, t.i. katrs no dalībniekiem var iesaistīties iepirkuma līguma izpildē un apliecināt pretendenta kvalifikācijas atbilstību iepirkuma dokumentācijas prasībām.

1. **Tehniskais - Finanšu iedāvājums**

19.1. Tehniskais-finanšu piedāvājums. Cena jānorāda EUR. Cenā jāiekļauj visas izmaksas, tajā skaitā, piegādes izmaksas līdz pasūtītāja noliktavai, visi valsts un pašvaldības noteiktie nodokļi un nodevas bez pievienotās vērtības nodokļa (PVN). Jānorāda vienas vienības (gab.) cena un kopējā cena par visu apjomu. Piedāvājuma cenas ir jāaprēķina un jānorāda ar precizitāti 2 (divas) zīmes aiz komata.

* 1. Tehniskais - finanšu piedāvājums jāsagatavo atbilstoši nolikumā pievienotajai formai ( Pielikums Nr. 2)

**VI PIEDĀVĀJUMU VĒRTĒŠANA**

1. **Piedāvājumu vērtēšanas kārtība**

20.1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.

* 1. No sākuma komisija veic piedāvājumu noformējuma pārbaudi, kuras laikā komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
	2. Komisija pārbauda, vai pretendents, tā darbinieks vai pretendenta piedāvājumā norādītā persona nav piedalījusies kādā no iepriekšējiem šī iepirkuma projekta posmiem vai iepirkuma procedūras dokumentu izstrādāšanā. Ja pretendents, tā darbinieki vai pretendenta piedāvājumā norādītā persona ir piedalījusies kādā no iepriekšējiem šī iepirkuma projekta posmiem vai iepirkuma procedūras dokumentu izstrādāšanā un ja šis apstāklis pretendentam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā pretendenta piedāvājums tiek noraidīts. Komisija, konstatējot minētos apstākļus, pirms iespējamās pretendenta noraidīšanas ļauj tam pierādīt, ka nav tādu apstākļu, kas attiecīgajam pretendentam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
	3. Komisija izvērtē visu pretendentu atbilstību nolikumā izvirzītajām pretendenta atlases prasībām. Izvērtējums tiek veikts vadoties no pretendentu iesniegtajiem atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs.
	4. Attiecībā uz visiem pretendentiem, kas atbilst nolikumā izvirzītajām pretendenta atlases prasībām, iepirkuma komisija veic pārbaudi, vai uz attiecīgo pretendentu nav piemērojami Sabiedrisko pakalpojumu sniedzēju iepirkuma likuma 48.panta pirmajā daļā noteiktie pretendenta izslēgšanas noteikumi, kā arī veic pārbaudi par Starptautisko un Latvijas Republikas nacionālo sankciju likuma 11.1 panta pirmajā daļā un otrajā daļā minētajiem izslēgšanas noteikumiem.
	5. Izvērtējot pretendenta finanšu piedāvājumu, Komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendenta piedāvājums tiek noraidīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.
	6. Komisija izvērtē, vai piedāvājums atbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
1. **Piedāvājuma izvēles kritērijs**

21.1. Vispārīgā vienošanās tiks noslēgta ar ne vairāk kā 5 (pieciem) pretendentiem, kas iesnieguši zemāko cenu piedāvājumu, kuri atbilst tehniskās specifikācijas un šī nolikuma prasībām.

* 1. Pretendentu (vispārīgās vienošanās dalībnieku) piedāvājumi pirmajam piegādes apjomam 22 000 (divdesmit divi tūkstošu gabalu testu) tiks vērtēti pēc pretendentu iesniegtā finanšu piedāvājuma, līguma slēgšanas tiesības piešķirot pretendentam, kurš iesniedzis piedāvājumu ar kopējo zemāko cenu.
1. **Lēmumu pieņemšanas kārtība un pretendentu informēšana**

22.1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā seši locekļi.

* 1. Komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
	2. Lēmumu par iepirkuma procedūras rezultātiem pieņem komisija saskaņā ar nolikuma 21.punktā noteikto kārtību.
	3. Pasūtītājs 5 (piecu) darba dienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz vispārīgās vienošanās slēgšanu.
1. **Lēmums par iepirkuma procedūras pārtraukšanu**

23.1. Pasūtītāja iepirkumu komisija var jebkurā brīdī pilnībā pārtraukt iepirkuma procedūru, ja tam ir objektīvs iemesls.

1. **Vispārīgās vienošanās noslēgšana**

24.1. Komisijas lēmums un paziņojums par iepirkuma procedūras uzvarētājiem, ir pamats vispārīgās vienošanās sagatavošanai.

* 1. Vispārīgā vienošanās tiek slēgta atbilstoši vispārīgās vienošanās projektam, kas pievienots nolikumam kā 4.pielikums.
	2. Izraudzītajam pretendentam ir pienākums noslēgt vispārīgo vienošanos ar Pasūtītāju 5 (piecu) darba dienu laikā pēc vispārīgās vienošanās saņemšanas (neparakstīšana šādā gadījumā tiek uzskatīta par atsacīšanos slēgt līgumu).
	3. Ja pretendents ir apvienība, apvienības dalībniekiem pirms vispārīgās vienošanās noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija vai jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
	4. 5 (piecu) darba dienu termiņš pēc pretendenta lūguma var tikt pagarināts, ja pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība).
1. **PIELIKUMI**
2. pielikums – Tehniskā specifikācija.
3. pielikums – Tehniskais - finanšu piedāvājums.

3. pielikums – Pieteikuma vēstule.

4. pielikums – Vispārīgās vienošanās projekts.

Iepirkuma komisijas priekšsēdētāja

RP SIA “Rīgas satiksme”

Iepirkumu un līgumu nodaļas vadītāja

*/elektroniski parakstīts/* K.Meiberga

Rīgā, 2022. gada 17. janvārī

**1.pielikums**

*iepirkuma procedūras nolikumam
“Tiesības noslēgt vispārīgo vienošanos par SARS‑CoV‑2 (Covid-19)*

 *ātro antigēnu noteikšanas paštestu piegāde”
identifikācijas Nr. RS/2022/2*

**TEHNISKĀ SPECIFIKĀCIJA**

SARS‑CoV‑2 (Covid-19) ātro antigēnu noteikšanas paštestu piegāde

**Tehniskās prasības un komplektācija**

1. Zāļu valsts aģentūrā ir iesniegts paziņojums par konkrēto pašlietojuma antigēna testu, un antigēna tests atbilst Ministru kabineta 2017. gada 28. novembra noteikumiem Nr. 689 „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība” prasībām. Precei ir jābūt CE marķējumam ar paziņotās iestādes numuru.
2. Tests ir paredzēts arī neprofesionālai lietošanai – testējamā persona to var veikt pati, citas personas uzraudzībā vai palīdzot citai personai (paštests).
3. Testa jutīgums ne zemāks kā 90%, noteikts paraugos no simptomātiskiem un asimptomātiskiem Covid-19 pacientiem; testa specifiskums ne zemāks kā 97% noteikts negatīvos paraugos.
4. Testam ir sterili tamponi paraugu savākšanai no deguna, tos ievietojot ne vairāk kā 3 cm dziļumā.
5. Testu var lietot patstāvīgi.
6. Tests ir vienkāršs un ērti lietojams, pamatojoties uz norādījumiem lietošanas instrukcijā – buferšķīdums jau atrodas ekstrakcijas mēģenē (stobriņā), mēģeni iespējams stabili novietot vertikāli uz galda (mēģene ar pietiekami platu pamatni vai komplektā ir turētājs, vai iepakojuma kastīte ar caurumu u.c.), testa kasete nav īpaši jāsagatavo testēšanai vai nolasīšanai.
7. Katra testa komplektā ir atbilstoša klīniskā parauga savākšanas ierīce (sterils tampons parauga paņemšanai no deguna), kā arī visi nepieciešamie piederumi testa izpildei (ekstrakcijas mēģene, vāciņš, testa kasete u.c. pēc ražotāja sniegtās informācijas lietošanas instrukcijā).
8. Katrs individuālais tests ir iepakots atsevišķā iepakojumā ar mitruma absorbentu. Testi ir iepakoti ārējā iepakojumā (kastītē) pa vienam.
9. Katrā ārējā iepakojumā (kastītē) ir pievienota testa lietošanas instrukcija latviešu valodā, vai katram piegādes iepakojumam, ja tas nav lielāks par 1000 testu vienībām, pievienots atbilstošs skaits instrukciju latviešu valodā.
10. Atlikušais testu derīguma termiņš nav mazāks par 12 mēnešiem kopš piegādes Rīgas Sartiksmes noliktavā.
11. Pretendents iesniedz Preces un iepakojuma foto attēlu, uz kura redzama visa tehniskajā specifikācijā attiecībā uz iepakojumu noteiktā informācija.

**2.pielikums**

*iepirkuma procedūras nolikumam
“Tiesības noslēgt vispārīgo vienošanos par SARS‑CoV‑2 (Covid-19)*

 *ātro antigēnu noteikšanas paštestu piegāde”
identifikācijas Nr. RS/2022/2*

**TEHNISKAIS – FINANŠU PIEDĀVĀJUMS**

*SARS‑CoV‑2 (Covid-19) ātro antigēnu noteikšanas paštestu piegāde*

|  |
| --- |
| **Preces tehniskais apraksts:**  |
| **Prasības** | **Pretendenta piedāvājums saskaņā ar tehniskās specifikācijas prasībām** *(precīzi jānorāda visi parametri/mērvienības u.c.)* |
| 1. Zāļu valsts aģentūrā ir iesniegts paziņojums par konkrēto pašlietojuma antigēna testu, un antigēna tests atbilst Ministru kabineta 2017. gada 28. novembra noteikumiem Nr. 689 „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība” prasībām. Precei ir jābūt CE marķējumam ar paziņotās iestādes numuru.
 | (*Jānorāda iesniegšanas datums un paziņojuma numurs Zāļu valsts aģentūras reģistrā, kā arī CE marķējuma paziņotās iestādes numurs*) |
| 1. Tests ir paredzēts arī neprofesionālai lietošanai – testējamā persona to var veikt pati, citas personas uzraudzībā vai palīdzot citai personai (paštests).
 |  |
| 1. Testa jutīgums ne zemāks kā 90%, noteikts paraugos no simptomātiskiem un asimptomātiskiem Covid-19 pacientiem; testa specifiskums ne zemāks kā 97% noteikts negatīvos paraugos.
 |  |
| 1. Testam ir sterili tamponi paraugu savākšanai no deguna, tos ievietojot ne vairāk kā 3 cm dziļumā.
 |  |
| 1. Tests ir vienkāršs un ērti lietojams, pamatojoties uz norādījumiem lietošanas instrukcijā – buferšķīdums atrodas ekstrakcijas mēģenē (stobriņā) vai atsevišķā pudelē, mēģeni iespējams stabili novietot vertikāli uz galda (mēģene ar pietiekami platu pamatni vai komplektā ir turētājs, vai iepakojuma kastīte ar caurumu u.c.), testa kasete nav īpaši jāsagatavo testēšanai vai nolasīšanai.
 |  |
| 1. Katra testa komplektā ir atbilstoša klīniskā parauga savākšanas ierīce (sterils tampons parauga paņemšanai no deguna), kā arī visi nepieciešamie piederumi testa izpildei (ekstrakcijas mēģene, vāciņš, testa kasete u.c. pēc ražotāja sniegtās informācijas lietošanas instrukcijā).
 |  |
| 1. Katrā ārējā iepakojumā (kastītē) ir pievienota testa lietošanas instrukcija latviešu valodā, vai katram piegādes iepakojumam, ja tas nav lielāks par 1000 testu vienībām, pievienots atbilstošs skaits instrukciju latviešu valodā.
 |  |
| 1. Atlikušais testu derīguma termiņš nav mazāks par 12 mēnešiem kopš piegādes Pasūtītāja noliktavā.
 | Apliecinām, ka testu derīguma termiņš ir ne mazāks kā 12 mēneši no piegādes brīža (pavadzīmes abpusējas parakstīšanas). |

1. Preces nosaukums, modelis, ražotājs (t.sk., kontaktinformācija): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. Piedāvājam veikt Preces pirmo piegādi saskaņā ar noteikumiem un tehniskās specifikācijas prasībām par šādu cenu:

|  |  |  |
| --- | --- | --- |
| **Skaits (gabali)** | **1 (viena) gabala cena *euro* bez PVN** | **Kopējā cena*****euro* bez PVN** |
| **22 000** |  |  |

1. Uzglabāšanas un lietošanas noteikumi/instrukcija latviešu valodā (*pievienots pielikumā, vai zem šī punkta*) \_\_\_\_\_\_\_\_\_\_\_\_\_\_\_\_\_\_\_\_\_\_.
2. Preces un iepakojuma foto attēls, uz kura redzama visa tehniskajā specifikācijā attiecībā uz iepakojumu noteiktā informācija: (*pievienots pielikumā, vai zem šī punkta*).

Paraksta pretendenta pārstāvis ar pārstāvniecības tiesībām vai tā pilnvarotā persona:

|  |  |
| --- | --- |
| Vārds, uzvārds |  |
| Amats |  |
| Paraksts |  |
| Datums |  |

**3.pielikums**

*iepirkuma procedūras nolikumam
“Tiesības noslēgt vispārīgo vienošanos par SARS‑CoV‑2 (Covid-19)*

 *ātro antigēnu noteikšanas paštestu piegāde”
identifikācijas Nr. RS/2022/2*

**PIETEIKUMA IESNIEGŠANAI IETEICAMĀ FORMA**(uz pretendenta veidlapas)

***“Tiesības noslēgt vispārīgo vienošanos par SARS‑CoV‑2 (Covid-19)***

***ātro antigēnu noteikšanas paštestu piegāde””*
*identifikācijas Nr. RS/2022/2***

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**

Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.

Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma procedūras nolikumam pievienotā līguma projektā noteiktos nosacījumus.

Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.

Informējam, ka uzņēmuma patiesais labuma guvējs ir - \_\_\_\_\_\_\_[[1]](#footnote-1)

Paraksta pretendenta pārstāvis ar pārstāvniecības tiesībām vai tā pilnvarotā persona:

|  |  |
| --- | --- |
| Vārds, uzvārds |  |
| Amats |  |
| Paraksts |  |
| Datums |  |

***4.pielikums*** *iepirkuma procedūras nolikumam
“Tiesības noslēgt vispārīgo vienošanos par SARS‑CoV‑2 (Covid-19)*

 *ātro antigēnu noteikšanas paštestu piegāde”
identifikācijas Nr. RS/2022/2*

Līguma projekts

**Vispārīgā vienošanās Nr. LIG-IEP/2022/\_\_\_\_\_\_\_**

***“SARS‑CoV‑2 (Covid-19) ātro antigēnu noteikšanas paštestu piegāde”***

Rīgā, 2021. gada \_\_\_.\_\_\_\_\_\_\_\_\_\_\_\_\_\_

**Rīgas pašvaldības sabiedrība ar ierobežotu atbildību „Rīgas satiksme”**, reģistrēta Latvijas Republikas komercreģistrā 2003.gada 20.februārī, vien.reģ.Nr.40003619950, turpmāk – Pasūtītājs, tās valdes priekšsēdētājas Džinetas Innusas personā, kura rīkojas saskaņā ar valdes lēmumu, no vienas puses,

un

un

\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_, turpmāk - Iespējamais pakalpojumu sniedzējs, kuru pārstāv \_\_\_\_\_\_\_\_ \_\_\_\_\_\_\_\_\_\_\_\_, no otras puses,

\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_, turpmāk - Iespējamais pakalpojumu sniedzējs, kuru pārstāv \_\_\_\_\_\_\_\_ \_\_\_\_\_\_\_\_\_\_\_\_, no otras puses,

\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_, turpmāk - Iespējamais pakalpojumu sniedzējs, kuru pārstāv \_\_\_\_\_\_\_\_ \_\_\_\_\_\_\_\_\_\_\_\_, no otras puses,

\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_, turpmāk - Iespējamais pakalpojumu sniedzējs, kuru pārstāv \_\_\_\_\_\_\_\_ \_\_\_\_\_\_\_\_\_\_\_\_, no otras puses,

\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_, turpmāk - Iespējamais pakalpojumu sniedzējs, kuru pārstāv \_\_\_\_\_\_\_\_ \_\_\_\_\_\_\_\_\_\_\_\_, no otras puses,

visi kopā turpmāk tekstā saukti Līdzēji,

pamatojoties uz iepirkumu procedūras “Tiesības noslēgt vispārīgo vienošanos par SARS‑CoV‑2 (Covid-19) ātro antigēnu noteikšanas paštestu piegādi” identifikācijas Nr. RS/2022/2) rezultātiem, noslēdz šādu līgumu, turpmāk - procedūra, noslēdza šādu vispārīgo vienošanos:

1. **DEFINĪCIJAS**
	1. Iespējamais Piegādātājs – iepirkuma procedūrā atlasītais Piegādātājs, kurš noslēdz vispārīgo vienošanos (turpmāk – Vienošanās) ar Pasūtītāju, iegūstot tiesības Pasūtītājam piegādāt SARS‑CoV‑2 (Covid-19) ātro antigēnu noteikšanas paštestus (turpmāk tekstā – Tests/Prece), saskaņā ar Vienošanās nosacījumiem.
	2. Piegādātājs – Iespējamais Piegādātājs, kurš noslēdz Iepirkuma līgumu.
	3. Prece – Tests, ko Iespējamajiem piegādātājiem ir tiesības piedāvāt Pasūtītājam. Preces specifikācija norādīta Vienošanās 1.pielikumā.
	4. Atbilstošs cenu piedāvājums – (1) Iespējamā piegādātāja, atbilstoši pasūtījuma formai aizpildīts, (2) amatpersonas, kurai ir paraksta tiesības, vai pilnvarotās personas parakstīts, (3) pasūtījumā norādītajiem piegādes kritērijiem atbilstošs un (4) savlaicīgi Pasūtītājam elektroniski iesniegts dokuments.
	5. Cenu aptauja – noteiktas formas pieprasījums iesniegt cenu piedāvājumu visiem Iespējamajiem piegādātājiem, kas tiek nosūtīts elektroniski. Cenu aptaujas tiek numurētas to nosūtīšanas secībā.
	6. Paziņojums – dokuments, kuru elektroniski visiem cenu piedāvājumu iesniegušajiem Iespējamajiem piegādātājiem nosūta Pasūtītāja pilnvarota persona, un kurš satur informāciju par Cenu aptaujas rezultātiem.
	7. Iepirkuma līgums – starp Pasūtītāju un Iespējamo piegādātāju Vienošanās ietvaros noslēgts iepirkuma līgums par Testu piegādi.
2. **VIENOŠANĀS PRIEKŠMETS UN DARBĪBAS TERMIŅŠ**
	1. Vienošanās nosaka kārtību, kādā Pasūtītājs izvēlas Preces Piegādātājus Vienošanās darbības laikā.
	2. Vienošanās priekšmets ir pasūtījumam atbilstošas Preces piegāde saskaņā ar 1.pielikumā ietverto tehnisko specifikāciju un Vienošanās noteikumiem. Pasūtītājam ir tiesības grozīt Preces tehniskajā specifikācijā testa jutīgumu, testa metodi, testa komplektāciju. Pasūtītājam ir tiesības papildināt tehnisko specifikāciju ar papildu parametriem, ja tas nepieciešams, lai Prece atbilstu normatīvajiem aktiem vai Pasūtītājam saistošajiem Ministru kabineta vai Rīgas valstspilsētas pašvaldības rīkojumiem vai lēmumiem, kuros noteikti Pasūtītājam pienākumi izmantot Preci.
	3. Vienošanās nosaka kārtību, kādā Pasūtītājs no Iespējamo piegādātāju loka izvēlas to Piegādātāju, kas nodrošinās Testu piegādi atbilstoši Pasūtītāja vajadzībām, kā tiks slēgts Iepirkuma līgums par pasūtījumu un kādi ir piegādes noteikumi.
	4. Vienošanās ir spēkā no brīža, kad to paraksta visi Līdzēji, un darbojas 1 (vienu) gadu no tās parakstīšanas brīža.
	5. Pasūtītājs Vienošanās izpildes laikā ir tiesīgs iepirkt Preci tādā apjomā, kāds tam ir nepieciešams - Pasūtītājam nav pienākuma pirkt Preci visas līgumcenas apjomā.
3. **PIEGĀDĀTĀJA IZVĒLE**
	1. Pirmās piegādes 22 000 (divdesmit divi tūkstošus gabali) līguma slēgšanas tiesības iegūst Piegādātājs, kurš noteikts atklātas iepirkumu procedūras rezultātā un ir iesniedzis atbilstošu piedāvājumu ar zemāko cenu. Pirmā Piegādes līguma slēgšanas tiesības iegūst Piegādātājs Nr.\_. Piegāde jāveic 14 (četrpadsmit) kalendāro dienu laikā no Vispārīgās vienošanās noslēgšanas dienas.
	2. Lai noteiktu nākamo Preču piegādes partiju Piegādātāju, Pasūtītājs nosūta elektroniski (uz Vienošanās 11.2.punktā norādītā pārstāvja e-pastu) atbilstoši Vienošanās 2.pielikuma formai sagatavotu cenu aptauju izvēlētajiem Iespējamajiem piegādātājiem, norādot Preces tehnisko specifikāciju (vai tā ir nemainīga vai grozīta), tās apjomu, piegādes termiņu un nepieciešamības gadījumā papildus iesniedzamo tehnisko dokumentāciju. Preces piegādes termiņš orientējoši ir 14 (četrpadsmit) kalendāro dienu laikā no Paziņojuma nosūtīšana dienas, bet nepieciešamības gadījumā piegādes termiņš var tikt mainīts.
	3. Iespējamajiem piegādātājiem jāiesniedz Vienošanās 3.pielikumā ietvertajai formai atbilstošs cenu piedāvājums 5 (piecu) darba dienu laikā pēc cenu aptaujas nosūtīšanas dienas, ja vien Pasūtītājs nav noteicis citu iesniegšanas termiņu. Iespējamais Piegādātājs cenu piedāvājumā norāda cenu par 1 (vienu) Testu.
	4. Piedāvājumi tiks izvērtēti atsevišķi par katru cenu aptaujā norādīto Preci. Cenu piedāvājuma izvēles kritērijs ir viszemākā cena.
	5. Ja Vienošanās 3.2.punktā noteiktajā termiņā Iespējamais Piegādātājs neiesniedz cenu piedāvājumu, tiek uzskatīts, ka viņš atsakās no konkrētās piegādes.
	6. Pasūtītājs pēc cenu aptaujā norādītā piedāvājumu iesniegšanas termiņa beigām, izvērtē piedāvājumu atbilstību cenu aptaujā norādītajām prasībām un izvēlas Iepirkuma līguma slēgšanai Iespējamo piegādātāju, kuram ir atbilstošs piedāvājums ar zemāko cenu. Pasūtītājam ir tiesības, konsultējoties ar Iespējamo piegādātāju, izvērtēt cenas pamatotību. Pasūtītājam ir tiesības attiecīgo piedāvājumu noraidīt kā nepamatoti lētu, ja Iespējamā piegādātāja sniegtie skaidrojumi nepamato piedāvāto zemo cenas līmeni.
	7. Pasūtītājam ir tiesības lūgt precizēt vai skaidrot Iespējamā piegādātāja iesniegto cenas piedāvājumu.
	8. Ja vairāki Iespējamie piegādātāji piedāvājuši viszemāko cenu, tad Pasūtītājs nosūta šiem Iespējamajiem piegādātājiem atkārtotu cenu aptauju iesniegt piedāvājumus Preces piegādei. No atkārtoti iesniegtajiem piedāvājumiem Pasūtītājs izvēlās piedāvājumu ar viszemāko cenu. Ja atkārtotā cenu aptaujā Iespējamie piegādātāji iesniedz piedāvājumus ar vienādām cenām piegādes tiesības tiek piešķirtas tam pretendentam, kurš Vienošanās darbības laikā nav atteicies no līguma saistību izpildes vai ir atteicies no mazāka preču pozīciju skaita par citu vai citiem pretendentiem, kas iesnieguši vienādas zemākās cenas. Gadījumā, ja ir iesniegtas divas vienādas, zemākās cenas un abu pretendentu atteikumu skaits no saistību izpildes ir identisks, tad piegādes tiesības tiek piešķirtas tam pretendentam, kurš ir veicis lielākus nodokļu maksājumus valsts kopbudžetā pēdējā gada, par kuru likumā noteiktajā kārtībā ir iesniegts gada pārskats.
	9. Ne ilgāk kā 5 (piecu) darba dienu laikā pēc cenu piedāvājumu iesniegšanas termiņa Pasūtītāja pilnvarotā persona nosūta Iespējamajam piegādātājam atbilstoši Vienošanās 4.pielikuma formai sagatavotu Paziņojumu par cenu aptaujas rezultātiem.
	10. Līdz ar Paziņojuma nosūtīšanas dienu, tiek uzskatīts, ka ar Iespējamo piegādātāju, kas piedāvājis zemāko Preces cenu, ir noslēgts Iepirkuma līgums, pamatojoties uz Vienošanās noteikumiem.
	11. Ja Piegādātājs atsakās no Iepirkuma līguma izpildes, Pasūtītājam ir tiesības piešķirt Iepirkuma līguma slēgšanas tiesības Iespējamajam piegādātājam, kas piedāvāja nākamo zemāko cenu.
4. **VIENOŠANĀS TERMIŅŠ, VIENOŠANĀS KOPĒJĀ SUMMA UN NORĒĶINU KĀRTĪBA**
	1. Vienošanās kopējā līgumcena ir **EUR 199 320,00**  *( viens simts deviņdesmit deviņi tūkstoši trīs simti divdesmit euro un 00 centi)* bez PVN.
	2. Preces vienas vienības cenā ir iekļauta Preces vērtība, izejmateriālu izmaksas, izgatavošanas izmaksas, iepakojuma, transportēšanas, piegādes un izkraušanas izmaksas, kā arī visi valsts un pašvaldības noteiktie nodokļi (izņemot pievienotās vērtības nodokli – turpmāk (PVN) un nodevas, kā arī citas izmaksas, kas saistītas ar Vienošanās izpildi.
	3. Piegādes līgumā norādīto Preces cenu nedrīkst paaugstināt Piegādes līguma darbības laikā.
	4. Samaksa par Preci tiek veikta 30 (trīsdesmit) dienu laikā pēc Preces piegādes, pieņemšanas Vienošanās noteiktajā kārtībā un rēķina saņemšanas, pārskaitot attiecīgo summu uz Piegādātāja rēķinā norādīto bankas kontu.
	5. Pavadzīmēs un rēķinos Piegādātājam ir obligāti jānorāda Vienošanās numurs.
	6. PIEGĀDĀTĀJS, izrakstot Preces pavadzīmi, piemēro PVN saskaņā ar spēkā esošo Latvijas Republikas normatīvajos aktos noteikto kārtību un apmēru. Ag testi attiecināmi *in vitro* diagnostikas medicīnisko ierīču grupai, tāpēc tiem piemērojama samazinātā PVN likme 0% (nulle procentu) vai cita aktuālā PVN likme atbilstoši Latvijas Republikas normatīvajiem aktiem.
	7. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
5. **PIEGĀDES KĀRTĪBA UN TERMIŅI**
	1. Piegādātājs Preci piegādā uz Pasūtītāja adresi, Vestienas ielā 35, Rīgā vai uz citu Pasūtītāja norādītu struktūrvienību Rīgas teritorijā Cenu aptaujā norādītajā termiņā.
	2. Pasūtītāja pilnvarotā persona, pieņemot no Piegādātāja Preci, 3 (trīs) darba dienu laikā pārbauda tās daudzuma un kvalitātes atbilstību Līguma noteikumiem un pavadzīmē norādītajam. Atbilstības gadījumā Pasūtītājs paraksta pavadzīmi, kas kļūst par šī Līguma neatņemamu sastāvdaļu. Ja tiek konstatēts, ka Preces veids vai daudzums neatbilst dokumentiem, no pavadzīmes nepiegādātās Preces tiek svītrotas vai tiek veikti labojumi Preču daudzumā, un veikts pavadzīmes pārrēķins - novērtējums naudas izteiksmē.
	3. Ja Prece ir neatbilstošā kvalitātē vai konstatējama citāda neatbilstība Vienošanās noteikumiem, Pasūtītāja pilnvarotā persona 5 (piecu) darba dienu laikā par konstatētajiem trūkumiem sastāda reklamācijas pieteikumu un nosūta to Piegādātāja pilnvarotajai personai uz elektroniskā pasta adresi. Tādā gadījumā, tiek uzskatīts, ka Preces piegāde nav veikta un Pasūtītājs, ja minētie trūkumi netiek novērsti Preces piegādes termiņa ietvaros vai Piegādātājs nepierāda, ka reklamācijas pieteikumā norādītie trūkumi vai neatbilstības nav pamatoti, piemēro līgumsodu Piegādātājam atbilstoši 9.2.apakšpunktā noteiktajai kārtībai līdz brīdim, kamēr Piegādātājs nenovērsīs konstatētās nepilnības.
	4. Ja tiek konstatēti Preces trūkumi vai neatbilstības, Piegādātājam 3 (trīs) darba dienu laikā jāveic atbilstošas Preces piegāde vai, ja ir piegādāts neatbilstošs Preces daudzums, atlikušo Preču piegāde. Piegādātājam ir pienākums 10 (desmit) dienu laikā par saviem līdzekļiem izvest neatbilstošo Preci no Pasūtītāja teritorijas.
	5. Piegādātājam 2 (divu) darba dienu laikā pēc reklamācijas pieteikuma saņemšanas jāatsūta rakstisks paskaidrojums par reklamācijā norādītajām neatbilstībām.
	6. Ja Piegādātājs nepilda 5.5.punkta noteikumus un nesniedz argumentētu skaidrojumu vai pierādījumus, ka reklamācijas pieteikumā norādītās neatbilstības nav patiesas, tiek uzskatīts, ka Piegādātājs piekrīt reklamācijas pieteikumā minētajiem trūkumiem vai neatbilstībām.
	7. Ja Piegādātājs nepiekrīt Pasūtītāja reklamācijas pieteikumā norādītajiem Preces trūkumiem vai neatbilstībām, Puses strīda izšķiršanā vai trūkuma vai neatbilstības konstatēšana var pieaicināt neatkarīgu ekspertu ekspertīzes veikšanai. Ja ekspertīzē tiek konstatēts, ka Precei ir trūkumi vai neatbilstības, Piegādātājs sedz ekspertīzes izmaksas.
	8. Ja Pasūtītājam rodas šaubas par piegādātās Preces izcelsmi, Pasūtītājam ir tiesības to nosūtīt oriģinālajam Preces ražotājam vai tā autorizētam pārstāvim, lai veiktu tās pārbaudi atbilstībai. Ja oriģinālais Preces ražotājs vai tā autorizēts pārstāvis konstatē Preces neatbilstību, Izpildītājs apmaina Preci pret atbilstošu, bet, ja tas nav iespējams, par saviem līdzekļiem 5 (piecu) dienu laikā izved Preci no Pasūtītāja teritorijas un atmaksā neatbilstošās Preces samaksu un Preces nosūtīšanas pārbaudei izdevumus Pasūtītājam.
6. **PRECES KVALITĀTE**
	1. Precei jānodrošina garantijas laiks ne mazāk kā 12 (divpadsmit) mēnešus, skaitot no pušu abpusēji parakstīta pieņemšanas — nodošanas akta vai iesniegtās pavadzīmes saņemšanas. Garantija attiecas uz izgatavošanas defektiem, kā arī uz to, ka izstrādājums saglabās savas īpašības garantijas laikā. Preces ar bojājumiem, kas radies transportēšanas rezultātā, Pasūtītājs nepieņems un neapmaksās. Šādu bojātu izstrādājumu Izpildītājs apmaina pret jaunu par saviem līdzekļiem un piegādā to 10 (desmit) dienu laikā.
	2. Pasūtītāja pilnvarotā persona par konstatētajiem Preces bojājumiem un/vai trūkumiem paziņo Piegādātājam, nosūtot reklamācijas pieteikumu uz Piegādātāja pilnvarotās personas elektronisko e-pasta adresi un paziņojot pa tālruni. Pieteikumā norāda Līguma numuru, īsu Preces bojājumu aprakstu, atrašanās vietu, pieteicēja vārdu, uzvārdu, ieņemamo amatu un tālruņa numuru. Reklamācijas iesniegšanas laiku fiksē uz Pasūtītāja atbildīgās personas elektroniskās pasta atskaites par piegādāto elektronisko pastu (piegāde uz adresāta serveri) izdrukas un tas var kalpot par pamatu soda sankciju piemērošanai.
	3. Piegādātājs nodrošina bojātas Preces nomaiņu 10 (desmit) dienu laikā no reklamācijas pieteikuma nosūtīšanas dienas.
7. **KONFIDENCIALITĀTE**
	1. Vienošanās un citu ar tā izpildi saistītu dokumentu saturs, kā arī jebkura tehniska, finansiāla vai jebkāda cita rakstura informācija, kas Līdzējiem kļuvusi jebkādā veidā pieejama vai zināma Vienošanās vai Iepirkuma līguma izpildes gaitā, uzskatāma par konfidenciālu informāciju.
	2. Par konfidenciālu informāciju netiek uzskatīta informācija, kas ir uzskatāma par publisku un brīvi pieejama Līdzējiem un trešajām personām.
	3. Līdzēji apņemas aizsargāt un bez iepriekšējas otra Līdzēja piekrišanas nekādā veidā neizpaust konfidenciālo informāciju, izņemot gadījumu, ja informācijas pieprasītājs atsaucas uz normatīvo aktu, un normatīvais akts šādu ziņu pieprasīšanu atļauj. Informācijas izpaušanas gadījumā Līdzējs, kurš izpauž informāciju pamatojoties uz normatīvo aktu un informācijas pieprasījumu, informē par to otru Līdzēju.
8. **PUŠU pienākumi un tiesības**
	1. Piegādātājs apņemas:
		1. Piegādāt Pasūtītājam Preci pasūtītajā apjomā, kvalitātē un termiņā.
		2. Samaksāt Vienošanās 9. nodaļā minētos līgumsodus par saistību neizpildi vai nepienācīgu izpildi noteiktajos termiņos.
		3. Nodrošināt Preces aprites un citu normatīvo aktu, kas attiecas uz Preci un Preces piegādi, ievērošanu.
		4. Nodrošināt nekvalitatīvas vai līguma noteikumiem neatbilstošas preces apmaiņu 5 (piecu) darba dienu laikā.
		5. Piegādātājs pieprasa un saņem visas nepieciešamās atļaujas, lai varētu pilnībā veikt Tehniskajā specifikācijā minēto Preču apriti, tajā skaitā piegādi, transportēšanu un izkraušanu, un garantē, ka tās būs spēkā visu Vienošanās darbības laiku.
		6. Nodrošināt Preces atbilstību Tehniskajā specifikācijā noteiktajām un normatīvo aktu prasībām.
		7. Nodrošināt Preces piegādei, transportēšanai un izkraušanai nepieciešamos palīgmateriālus, mehānismus, instrumentus, darbiniekus u.c.
		8. Piegādāt Preci ražotāja standarta iepakojumā (katrā ārējā iepakojumā (kastītē) ir pievienota testa lietošanas instrukcija latviešu valodā, vai katram piegādes iepakojumam, ja tas nav lielāks par 1000 testu vienībām, pievienots atbilstošs skaits instrukciju latviešu valodā.), marķētu, atbilstoši vispārpieņemtām prasībām un normatīvajos aktos noteiktajai kārtībai (ievērojot arī attiecīgās Preces Tehniskajā specifikācijā norādītās iepakojuma un marķējuma prasības). Preces iepakojuma marķējumam jābūt neizdzēšamam. Marķējumā sniegtajai informācijai jābūt skaidrai, to nedrīkst aizsegt ar citu rakstveida informāciju, attēlu vai uzlīmi.
		9. Sniegt visu Pasūtītāja pieprasīto informāciju, lai Pasūtītājs varētu veikt Preces izcelsmes un kvalitātes pārbaudi.
		10. Piegādātājs, iesniedzot piedāvājumu Vienošanās 3.9. punktā noteiktajā kārtībā, kā arī Piegādes līguma darbības laikā ir tiesīgs nomainīt Piegādātāja sākotnējā vai kārtējā piedāvājumā norādīto Preci objektīvu iemeslu dēļ (piemēram, ražotājs vairs nepiedāvā konkrēto Preci, ražotājs ir veicis izmaiņas piedāvātās Preces specifikācijā un tā vairs neatbilst Tehniskajai specifikācijai, iesniedzot Pasūtītājam minētos apstākļus apstiprinošos dokumentus no ražotāja, Preci nevar piegādāt norādītajā termiņā, jo piegāde ir aizkavējusies no Piegādātāja neatkarīgu iemeslu dēļ) pret ne sliktākas kvalitātes, sastāva un prasību kā Piegādātāja piedāvājumā norādītajai Precei un tai pilnībā jāatbilst Tehniskajā specifikācijā izvirzītajām prasībām, kur Piegādātājs nav tiesīgs paaugstināt Preces cenu. Piegādes līguma darbības laikā Piegādātājs Preces nomaiņu ierosina rakstveidā, nosūtot ar drošu elektronisko parakstu parakstītu vēstuli uz Pasūtītāja oficiālo e-pasta adresi vai papīra formātā, un, ja Pasūtītājs to ir akceptējis, Vienošanās 10.2. un 10.3. punktā noteiktā kārtībā izdara grozījumus līgumā. Ar Preces nomaiņu saistīti grozījumi nav uzskatāmi par būtiskiem labojumiem Vienošanās 10.2. punkta izpratnē.
	2. Pasūtītājs apņemas:
		1. Samaksāt Piegādātājam par piegādāto Preci Vienošanās 4.2. punktā noteiktajā termiņā;
		2. Piegādes vietā pieņemt pasūtīto Preci.
9. **LīgumsodI un PUŠU ATBILDĪBA**
	1. Par Vienošanās 4.2.punktā paredzētās norēķinu kārtības neievērošanu Pasūtītājs maksā līgumsodu 0,1% apmērā no neapmaksātā rēķina summas par katru nokavēto dienu, bet ne vairāk kā 10% no kavēto maksājumu summas.
	2. Par Preces piegādes termiņu nokavēšanu Pasūtītājam ir tiesības pieprasīt Piegādātājam līgumsodu 0,1% apmērā no nepiegādātās Preces vērtības par katru nokavēto dienu.
	3. Ja Piegādātājs atsakās no Iepirkuma līguma izpildes, Pasūtītājam ir tiesības piemērot Piegādātājam līgumsodu EUR 500,00 (pieci simti *euro* 00 centi) apmērā par katru šādu gadījumu.
	4. Ja Iespējamais Piegādātājs atsauc savu cenu piedāvājumu līdz Paziņojuma saņemšanai, Pasūtītājam ir tiesības piemērot Iespējamajam piegādātājam līgumsodu EUR 300,00 (trīs simti euro, 00 centi) apmērā par katru šādu gadījumu.
	5. Preces piegādes termiņa kavējuma laikā tiek ieskaitīts viss laika periods, kas pārsniedz Vienošanās 5.1. punktā norādīto Preces piegādes termiņu.
	6. Līdzēji ir savstarpēji atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā. Zaudējuma apmērs šā Līguma ietvaros tiek ierobežots Līguma 4.1. punktā noteiktās kopējās līgumcenas apmērā.
	7. Šīs Vienošanās noteikumos paredzēto saistību neizpildīšanas gadījumā Līdzējs, kas nav ievērojis Vienošanās noteikumus, atlīdzina otram Līdzējam zaudējumus, bet Vienošanās noteikumos paredzētajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
	8. Līgumsoda samaksa neatbrīvo Līdzējus no Vienošanās un/vai Iepirkuma līguma saistību izpildes, tai skaitā no zaudējumu segšanas.
	9. Līdzējs apņemas samaksāt aprēķināto līgumsodu 15 (piecpadsmit) dienu laikā pēc otra Līdzēja rakstiskā pieprasījuma (pretenzijas) saņemšanas.
	10. Pasūtītājam ir tiesības ieturēt līgumsodu no Piegādātājam izmaksājamās summas.
	11. Ja Piegādātājs vai Iespējamais Piegādātājs nepilda Vienošanās noteikumos paredzētās saistības, tad Pasūtītājam ir tiesības pieprasīt, lai Piegādātājs/Iespējamais Piegādātājs apmaksā visus ar tā parāda piedziņu saistītos izdevumus (tajā skaitā, izdevumus par brīdinājumu nosūtīšanu ierakstītā pasta sūtījumā, jurista darba atlīdzību, jebkāda veida izziņu izsniegšanu un saņemšanu utt.) EUR 250,00 apmērā.
	12. Gadījumā, ja Piegādātājs nepilda vai nepienācīgi pilda ar Iepirkuma līgumu uzņemtās saistības, Pasūtītājam ir tiesības bez Piegādātāja īpašas informēšanas publiskot un nodot trešajām personām informāciju par Piegādātāja neizpildītajām vai nepilnīgi izpildītajām saistībām. Šajā sakarā Piegādātājs atsakās no jebkurām pretenzijām par minētās informācijas publiskošanu un/vai nodošanu trešajām personām.
	13. Pasūtītājam ir tiesības izbeigt Vienošanos un/vai Iepirkuma līgumu vienpusējā kārtā pirms termiņa ar Iespējamo piegādātāju/Piegādātāju, ja Iespējamais Piegādātājs/Piegādātājs vai tā amatpersonas, Vienošanās vai Iepirkuma līguma izpildē iesaistītie Iespējamā piegādātāja/Piegādātāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Vienošanās un/vai Iepirkuma līguma noslēgšanas procedūru vai izpildi. Ja Vienošanās un/vai Iepirkuma līgums tiek pārtraukts šajā punktā noteiktajā gadījumā, Pasūtītājam ir tiesības piemērot Iespējamam piegādātājam/Piegādātājam līgumsodu 2 (divu) līgumcenu, kas noteikta Vispārīgās vienošanās 4.1.punktā, apmērā.
	14. Gadījumā, ja Pasūtītājs konstatē, ka Piegādātājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz EUR 150,00, Pasūtītājs ir tiesīgs aizturēt no Iepirkuma līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	15. Iespējamajam piegādātājam/Piegādātājam ir pienākums ievērot Sadarbības ar darījumu partneriem pamatprincipus, kuri publicēti Pasūtītāja mājaslapā https://www.rigassatiksme.lv/lv/par-mums/publiskojama-informacija/. Gadījumā, ja Iespējamais Piegādātājs/Piegādātājs neievēro šos pamatprincipus, Pasūtītājs ir tiesīgs lauzt Vienošanos ar šo Iespējamo piegādātāju vai Iepirkuma līgumu.
10. **VIENOŠANAS UN IEPIRKUMA LĪGUMA grozīšana un izbeigšana**
	1. Visi pēc Vienošanās spēkā stāšanās rakstiski sastādītie grozījumi vai papildinājumi ir Vienošanās neatņemama sastāvdaļa.
	2. Vienošanos var papildināt, grozīt vai izbeigt, Līdzējiem savstarpēji vienojoties. Slēdzot līgumus Vienošanās ietvaros, Līdzēji neveic būtiskus labojumus Vienošanās līguma noteikumos.
	3. Visi Vienošanās līguma grozījumi un papildinājumi tiek izdarīti rakstiski, Līdzējiem tos parakstot, un ir spēkā no to visu eksemplāru parakstīšanas un iereģistrēšanas dienas Pasūtītājalietvedības sistēmā, ja Vienošanās līguma grozījumos un papildinājumos nav noteikts cits to spēkā stāšanās termiņš.
	4. Pasūtītājam ir tiesības vienpusēji atkāpties no Vienošanās, rakstiski paziņojot Iespējamajiem piegādātājiem 1 (vienu) mēnesi iepriekš.
	5. Pasūtītājam ir tiesības vienpusēji atkāpties no Vienošanās attiecībā pret kādu no Iespējamiem piegādātājiem, par to rakstiski paziņojot Iespējamajam piegādātājam 1 (vienu) mēnesi iepriekš un neatlīdzinot tādējādi radušos izdevumus un/vai zaudējumus, ja:
		1. ja atkārtoti Vienošanās laikā tiek piegādāta nekvalitatīva vai neatbilstoša Prece un tas konstatēts Vienošanā noteiktajā kārtībā;
		2. ja Vienošanās laikā Iespējamais Piegādātājs vismaz 2 reizes atsakās no Iepirkuma līguma izpildes.
		3. ja Iespējamais Piegādātājs nosūta rakstisku paziņojumu Pasūtītājam par izstāšanos no Vienošanās.
	6. Pasūtītājam ir tiesības nekavējoties vienpusēji atkāpties no Vienošanās attiecībā pret kādu no Iespējamajiem piegādātājiem, ja pasludināts Iespējamā piegādātāja maksātnespējas process, apturēta vai pārtraukta tā saimnieciskā darbība, uzsākta tiesvedība par Iespējamā piegādātāja bankrotu vai tiek konstatēti citi apstākļi, kas liedz vai liegs Iespējamajam piegādātājam turpināt Vienošanās un/vai Iepirkuma līguma izpildi saskaņā ar Vienošanās noteikumiem.
	7. Pasūtītājam ir tiesības izbeigt Vienošanos vienpusējā kārtā pirms termiņa attiecībā uz kādu no Iespējamajiem piegādātājiem, ja Vienošanos nav iespējams izpildīt tādēļ, ka tās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Iespējamo piegādātāju atbilstību Starptautisko un Latvijas Republikas nacionālo sankciju likuma prasībām Pasūtītājs pārbauda 1 (vienu) reizi gadā.
	8. Ja Piegādātājs Preci nepiegādā vairāk par 5 (piecām) dienām no paredzētā piegādes termiņa vai atsakās no piegādes, Pasūtītājs ir tiesīgs vienpusēji izbeigt Iepirkuma līgumu un rīkot atkārtotu Cenu aptauju. Šādā gadījumā Pasūtītājam ir tiesības prasīt piedāvājumus iesniegt īsākā termiņā.
	9. Pasūtītājam ir tiesības izbeigt Iepirkuma līgumu vienpusējā kārtā pirms termiņa, ja ir konstatēti Vienošanās 10.6. punktā minētie fakti vai ja Iepirkuma līgumu nav iespējams izpildīt tādēļ, ka tās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
11. **PILNVAROTĀS PERSONAS**
	1. Pasūtītājs par savām pilnvarotajām personām Vienošanās darbības laikā ieceļ \_\_\_\_\_\_\_\_\_\_\_, tel.\_\_\_\_\_\_\_\_\_, e-pasts \_\_\_\_\_\_\_\_\_ <vai pievieno sarakstu>
	2. Iespējamie piegādātāji par savām pilnvarotajām personām Vienošanās darbības laikā ieceļ \_\_\_\_\_\_\_\_\_\_\_\_\_\_\_\_\_\_\_\_(5.pielikums).
	3. Pasūtītāja pilnvarotajai personai Vienošanās darbības laikā ir tiesības:
		1. nosūtīt un Pasūtītāja vārdā parakstīt Cenu aptaujas;
		2. saņemt un izvērtēt Iespējamo piegādātāju iesniegtos cenu piedāvājumus;
		3. parakstīt un nosūtīt Paziņojumu;
		4. organizēt un uzraudzīt Iepirkuma līguma izpildi, tai skaitā organizēt Preces pasūtīšanu, pieņemšanu, preču – pavadzīmju rēķinu pieņemšanu, apstiprināšanu un nodošanu samaksas veikšanai.
	4. Iespējamo piegādātāju pilnvarotajām personām Vienošanās darbības laikā ir tiesības:
		1. nosūtīt un parakstīt cenu piedāvājumu;
		2. organizēt Iepirkuma līguma izpildi, tai skaitā organizēt Preces piegādi.
12. **Nepārvaramā vara**
	1. Šīs Vienošanās un Iepirkuma līguma izpratnē *nepārvarama vara* nozīmē notikumu, kas ir ārpus Līdzēja pamatotas kontroles (piemēram, tādi notikumi kā dabas katastrofas, avārijas, sabiedriskie nemieri, ārkārtas stāvoklis, iestāžu lēmumi un citi), un kas padara Līdzējam savu, no Vienošanās vai Iepirkuma līguma izrietošo saistību, izpildi par neiespējamu.
	2. Līdzēja nespēja pildīt, kādu no savām saistībām saskaņā ar Vienošanos vai Iepirkuma līgumu netiks uzskatīta par atkāpšanos no Vienošanās vai Iepirkuma līguma vai saistību nepildīšanu, ja Līdzēja nespēja izriet no nepārvaramas varas notikuma, ja Līdzējs, kuru ietekmējis šāds notikums:
		1. Ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu Vienošanās un Iepirkuma līguma noteikumus;
		2. Ir informējusi otru Līdzēju pēc iespējas ātrāk par šāda notikuma iestāšanos.
	3. Jebkurš periods, kurā Līdzējam saskaņā ar Vienošanos vai Iepirkuma līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Līdzējs nespēja veikt šādu darbību nepārvaramas varas ietekmē.
	4. Ja nepārvaramas varas apstākļi turpinās ilgāk par vienu mēnesi, Līdzējiem jāvienojas par saistību izpildes atlikšanu, izbeigšanu vai Vienošanās vai Iepirkuma līguma grozīšanu.
13. **Strīdu izskatīšanas kārtība**
	1. Līdzēji pieliks visas pūles, lai visus strīdus, kas rodas saistībā ar Vienošanos un Iepirkuma līgumu vai tā interpretāciju, izšķirtu savstarpēju pārrunu un vienošanās ceļā.
	2. Jebkura strīda risināšanai Līdzēju starpā par jautājumiem, kas izriet no Vienošanās vai Iepirkuma līguma un ko neizdodas atrisināt savstarpēju pārrunu ceļā 30 (trīsdesmit) dienu laikā pēc tam, kad viens no Līdzējiem saņēmis otras Puses pieprasījumu savstarpēju sarunu risinājumam, jebkurš no Līdzējiem ir tiesīgs vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem Latvijas Republikas tiesā.
14. **Citi noteikumi**
	1. Neviens no Iespējamajiem piegādātājiem nav tiesīgs nodot savas saistības un tiesības trešajām personām bez Pasūtītāja rakstiskas piekrišanas.
	2. Ja spēku zaudē kāds no Vienošanās noteikumiem, tas neietekmē pārējo noteikumu spēkā esamību.
	3. Tās līgumattiecības, kuras nav atrunātas Vienošanās tekstā, tiek regulētas saskaņā ar Latvijas Republikā spēkā esošajiem normatīvajiem aktiem.
	4. Visiem paziņojumiem, kuri tiks sagatavoti saskaņā ar Vienošanos, jābūt rakstiskā veidā un tos jāpiegādā personīgi, pa pastu, pa elektronisko pastu vai kurjerpastu uz Vienošanās norādītajām adresēm, ievērojot sekojošus nosacījumus:
		1. Nosūtot paziņojumu pa e-pastu vai faksu, paziņošanas nosūtīšanas laiks tiek fiksēts uz Pasūtītāja faksa vai elektroniskā pasta atskaites par piegādāto e – pastu (piegāde uz adresāta serveri) izdrukas (e – pastam laiks tiek fiksēts un saglabāts arī elektroniskā formātā), kas kļūst par šīs Vienošanās neatņemamu sastāvdaļu, kas nepieciešamības gadījumā katram no Līdzējiem var kalpot par pierādījumu par attiecīgā paziņojuma nosūtīšanu.
		2. Ja ir nosūtīšanas pierādījums, jebkurš pa pastu vai kurjerpastu nosūtīts paziņojums ir uzskatāms par saņemtu pēc trīs dienām no tā nosūtīšanas dienas.
	5. Līdzēju rekvizītu nomaiņas gadījumā Līdzēji apņemas viens otru par to brīdināt 10 (desmit) darba dienu laikā. Ja tas netiek darīts, Līdzēji uzskata, ka nosūtītā korespondence ir saņemta.
	6. Vienošanās ir saistoša jebkuram Līdzēju tiesību un saistību pārņēmējam, pilnvarotām personām, kā arī personām, kas rīkojas Līdzēju vārdā.
	7. Vienošanās nodaļu nosaukumi izmantoti teksta pārskatāmībai un tie nevar tikt izmantoti Vienošanās noteikumu interpretācijai un skaidrošanai.
	8. Vienošanās ir sastādīta uz \_\_ lapām, \_\_\_ eksemplāros ar vienādu juridisku spēku, pa vienam eksemplāram katram Līdzējam.

Pielikumi:

* + 1. Tehniskā specifikācija;
		2. Cenu aptauja;
		3. Cenu piedāvājums;
		4. Paziņojums;
		5. Iespējamo piegādātāju pilnvaroto personu saraksts.
1. **Pušu paraksti**

|  |  |
| --- | --- |
| **PASŪTĪTĀJS:** | **IESPĒJAMIE PIEGĀDĀTĀJI** |

|  |  |
| --- | --- |
|  |  |
|  |  |
|  |  |

# Pielikums

**Tehniskā specifikācija**

# Vispārīgās vienošanās 2.pielikums

## CENU APTAUJA Nr.\_\_\_\_

202\_\_.gada \_\_\_.\_\_\_\_\_\_\_\_\_

Lūdzu iesniegt cenu piedāvājumu kārtējā Iepirkuma līguma piešķiršanai, aizpildot šī pasūtījuma cenu sadaļu, saskaņā ar 2021.gada \_\_.\_\_\_\_\_\_ noslēgto Vispārīgo vienošanos Nr.\_\_\_\_.

|  |  |
| --- | --- |
| **Nosaukums** |   |
| **Reģistrācijas numurs** |   |
| **Juridiskā adrese** |   |
| **Paraksttiesīgā persona** |   |
| **Kontaktpersona, tālrunis, e-pasts** |   |

|  |  |  |  |  |  |
| --- | --- | --- | --- | --- | --- |
| Nr. | Preces nosaukums atbilstoši tehnikajai specifikācija | Mērvienība | Plānotais iegādes apjoms  | Izpildes termiņš | Piegādes adrese |
|  |  |  |  |  |  |
|  |  |  |  |  |  |
|  |  |  |  |  |  |

Pasūtītāja pilnvarotā persona \_\_\_\_\_\_\_\_\_\_\_\_

 (paraksts)

Cenu piedāvājums jānosūta pa e-pastu uz adresi \_\_\_\_\_\_\_\_\_\_\_\_\_

Vispārīgās vienošanās 3.pielikums

## CENU PIEDĀVĀJUMS Nr. \_\_\_

Rīga, 202\_\_.gada \_\_\_.\_\_\_\_\_\_\_\_\_

Ar šī cenu piedāvājuma iesniegšanu Iespējamais pakalpojuma sniedzējs apliecina, ka ir spējīgs sniegt cenu piedāvājumā norādīto Pakalpojumu un Iepirkuma līguma piešķiršanas gadījumā apņemas pildīt Iepirkuma līgumu no Paziņojuma saņemšanas brīža.

|  |  |
| --- | --- |
| **Nosaukums** |   |
| **Reģistrācijas numurs** |   |
| **Juridiskā adrese** |   |
| **Paraksttiesīgā persona** |   |
| **Kontaktpersona, tālrunis, e-pasts** |   |

|  |  |  |  |  |  |
| --- | --- | --- | --- | --- | --- |
| **Nr.p.k.** | **Nosaukums, raksturojums/ tehniskā specifikācija** | **Pasūtījums****skaits** | **Ražotājs,**  | **Cena par vienu vienību\*** | **Cena par visu apjomu\*** |
|  |  |  |  |  |  |

Iespējamā piegādātāja pilnvarotā persona \_\_\_\_\_\_\_\_\_\_\_\_

 (paraksts)

##### Vispārīgās vienošanās4.pielikums

PAZIŅOJUMS

Rīga, 202\_\_.gada \_\_\_.\_\_\_\_\_\_\_\_\_ Nr.\_\_\_\_\_\_\_\_\_

 <Piegādātāja nosaukums>

<Adrese>

1. Pasūtītāja nosaukums: Rīgas pašvaldības sabiedrība ar ierobežotu atbildību “Rīgas satiksme”, Rīga, Kleistu ielā 28, Latvija, LV – 1067; tālrunis +371-7065400; fakss +371-7065402.
2. Iepirkuma līguma priekšmets: SARS‑CoV‑2 (Covid-19) ātro antigēnu noteikšanas paštestu piegāde.
3. Piedāvājuma izvēles kritērijs: viszemākā cena
4. Datums, kad nosūtīta cenu aptauja – \_\_\_.\_\_\_.2022.
5. Cenu piedāvājumu iesniegšanas termiņa pēdējās dienas datums – \_\_\_.\_\_\_\_.2022.
6. Saņemto cenu piedāvājumu skaits un piedāvātās cenas:
7. Iespējamais Piegādātājs, kuram tiek piešķirtas pasūtījumā Nr.\_\_ norādīto SARS‑CoV‑2 (Covid-19) ātro antigēnu noteikšanas paštestu piegādes tiesības:
8. Piegādes termiņš:

Pasūtītāja pilnvarotā persona \_\_\_\_\_\_\_\_\_\_\_\_\_\_\_\_

 (paraksts)

##### Vispārīgās vienošanās 5.pielikums

IESPĒJAMO PIEGĀDĀTĀJU PILNVAROTO PERSONU SARAKSTS

|  |  |  |  |
| --- | --- | --- | --- |
| Nr.p.k. | Iespējamā piegādātāja nosaukums | Pilnvarotās personas vārds, uzvārds, ieņemamais amats | Pilnvarotās personas kontaktinformācija |
|  |  |  |  |

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-1)